cyanic-selkie/wikianc huggingface dataset:
Mitose
Metafase
Sentromerene til kromosomene er i ekvatorialplanet. I denne fasen er kromosomene maksimalt kondensert. Mikrotubuli er ferdig festet til sentromerene. Kinetokorene på hvert søsterkromatid bindes til hvert sitt sentrosom.
Anafase
Sentromerene deler seg. Vi får to datterkromatider som trekkes mot hverandre til hver sin cellepol ved hjelp av mikrotubuli. Spindelpolene beveger seg fra hverandre.
Telofase
Kromosomene dekondenserer ved cellepolene og mikrotubuli løses opp. Kjernehylsteret gjendannes. Avsnøring av cellemembranen vil starte ved ekvatorialplanet.
Cytokinesen
Cytokinesen regnes ikke som et eget steg i mitosen. Den starter i telofase, og er vitktig for at cellene skal deles ferdig. Under cytokinesen deles cellemembranen i to ved hjelp av en ring som består av actin- og myosinfilamenter. Denne ringen snører seg rundt membranen i ekvatorialplanet, og man får dannet to datterceller med hver sin kjerne.
Eierschecke
Eierschecke er en kulinarisk spesialitet fra Sachsen og Thüringen i Tyskland. Eierschecke er ei trelags kake.
Navnet skriver seg fra det øverste av de tre lagene, «der Schecke». Dette består av eggedosis med smør og sukker og vaniljepudding med stivpiska eggehvite innrørt. Det lyse midtsjiktet er en vaniljepudding med kvarg. Bunnen er av sukkerbrød eller gjærdeig. Eierschecke skjæres vanligvis i firkanter, men runde former forekommer også.
En variant er den mye flatere Freiberger Eierschecke, som lages uten kvark, men med rosiner.
Norgesmesterskapet i fotball for menn 1963
Norgesmesterskapet i fotball for menn 1963 ble vunnet av Skeid etter at de vant over Fredrikstad med 2–1 den 27. oktober. Det måtte spilles ekstraomganger for å kåre en vinner. Målscorere for Skeid var Kai Sjøberg som scoret i det 50. minutt og Pål Sætrang i det 118. minutt. For Fredrikstad scoret Terje Høili i det 19. minutt.
Skeids vinnerlag: Kjell Kaspersen, Kjell Wangen, Finn Haglund, Finn Tøraasen, Frank Olafsen, Finn Thorsen, Erik Mejlo, Terje Gulbrandsen, Jan Mathisen, Bjørn Elvenes, Kai Sjøberg, Pål Sætrang, Terje Kristoffersen og Jan «Jonas» Gulbrandsen.
Elin Østebø Johansen
Elin Østebø Johansen (født 25. april 1955) er en norsk diplomat. Hun er Norges ambassadør til Verdens handelsorganisasjon (WTO) og EFTA.
Utdannelse og karriere
Johansen avla i 1985 hovedfag i samfunnsgeografi ved Universitetet i Oslo. Samme år begynte hun å arbeide for FNs utviklingsprogram (UNDP) på Filippinene. I 1987 ble hun ansatt i Handelsdepartementet, men begynte i januar 1988 i Utenriksdepartementet, der hun har virket siden. Fra 1991 til 1994 var Johansen stasjonert i Bern. Hun arbeidet deretter i Oslo med handelsspørsmål og i departementets administrative avdeling før hun i 1998 først ble ambassaderåd, så i 1999 ministerråd, ved Norges faste delegasjon i Genève. Johnsen fortsatte å arbeide med spørsmål knyttet til Verdens handelsorganisasjon og OECD fra 2002 til 2003, da hun som avdelingsdirektør var tilknyttet avdelingen for handelspolitikk, naturressurser og miljø. I 2006 ble Johansen ekspedisjonssjef for Serviceavdelingen i Utenriksdepartementet. Johansen ble i 2008 utnevnt til Norges faste representant ved Det europeiske frihandelsforbund (EFTA) og Verdens handelsorganisasjon (WTO) i Genève og fikk rang av ambassadør.
I perioden 2013–2014 var hun seniorrådgiver i Utenriksdepartementet i Oslo. I 2014 tiltrådte hun som ambassadør til OECD i Paris, og hadde dette embetet til 2018. I 2019 ble hun utnevnt til Norges ambassadør i Kampala.
Ordener
Johansen ble i 2009 utnevnt til kommandør av Den Kongelige Norske Fortjenstorden.
Arwen
Arwen Aftenstjerne er en fiktiv alv fra J.R.R. Tolkiens bøker. Arwen (Sindarin: kongelig frue) er datter av Elrond Halvalv og Celebrían, og slik også barnebarnet til Galadriel. Man kaller henne også for Úndomiel (Quenya: mørke skjønnhet, eks. datter av skumringen).
Da hun er en halvalv må hun leve mellom de udødelige og avgjøre om hun vil ha en menneskelig skjebne. Da hun forelsker seg i Aragorn, Gondors tronarving og menneske, følger hun i fotsporene til sin forfaderinne Lúthien Tinúviel og velger livet som dødelig, til stor sorg for sin far Elrond, som likevel gir henne sverdet Hadhafang.
På slutten av Ringkrigen gifter hun seg med kong Aragorn II Elessar. De får mange barn sammen, deriblant sønnen Eldarion. Etter Aragorns død i høy alder (210 år) flytter hun til Lórien, hvor hun da lever ett år og dør av sorg og savn etter Elessar, i en alder av 2901 år. Graven hennes ligger på Cerin Amroth.
Rollen som Arwen blir i filmene Ringenes herre spilt av Liv Tyler.
Figuren in Tolkiens Welt
53 (tall)
53 (femtitre, også skrevet treogfemti på riksmål) er det naturlige tallet som kommer etter 52 og kommer før 54. 53 er også et primtall, det neste primtallet er 59. 53 er et oddetall.
53 er LIII i romertall.
Francis James Brennan
Francis James Brennan (født 7. mai 1894 i Shenandoah nær Philadelphia i USA, død 2. juli 1968 i Philadelphia) var en av Den katolske kirkes kardinaler, dekanus for Den romerske Rota 1959–1968, og prefekt for Kongregasjonen for sakramentsdisiplinen 1968.
Han hadde sin presteutdannelse ved Philadelphias St. Charles Borromeo Seminary.
Han ble kreert til kardinal av pave Paul VI i 1967, med Sant'Eustachio som tittelkirke.
Episkopalgenealogi
Hans episkopalgenealogi er:
Albania under Sommer-OL 1992
Albania under Sommer-OL 1992. Sju sportsutøvere, fem menn og to kvinner, fra Albania deltok i fire sporter, friidrett, svømming, skyting og vektløfting under Sommer-OL 1992 i Barcelona. Det var andre gangen Albania deltok i et sommer-OL, de vant ikke noen medaljer.
Slidin’ All Over
Slidin' All Over er et musikkalbum med Green Granadas, utgitt i 2007. Dette er bandets debutalbum.
St. Johanneslogen Stella Polaris
St. Johanneslogen Stella Polaris er St. Johannesloge nr. 13 i Den Norske Frimurerorden. Losjen ble innviet den 25. juli 1919 i Tromsø, og var ved opprettelsen underlagt Trondhjems Provincialloge. Den 13. mai 1996 ble den underlagt Tromsø Provincialloge.
Forgjengeren til losjen var Tromsø St. Johannes Broderforening. Broderforeningen ble opprettet den 28. desember 1901, etter beslutning i Det Høye Råd våren 1899. Den 22. august 1913 ble opphøyd til deputasjonsloge underlagt St. Johanneslogen Nordlyset i Trondhjem.
Al-Masudi
Abul Hasan Ali Ibn Husain Ibn Ali Al-Masu'di (arabisk: أبو الحسن ، علي بن الحسين المسعودي), bedre kjent som bare Al-Masudi (født ca. 896, død i september 956) er en kjent arabisk geograf, forfatter og historiker som er kjent for sine reisefortellingar, historieverk og kartverk.
Han ble født og vokste opp i Bagdad, og reiste mesteparten av livet sitt gjennom Asia og Midtøsten. Al-Masudi skrev flere titalls bøker, bl.a. Muruj adh-dhahab som skulle være et historieverk over menneskeheten fram til hans egen tid. Han døde ca. år 956 i Egypt.
Alta
Alta (nordsamisk: Áltá; kvensk: Alattio; finsk: Alattio eller Alta) er en kommune i Troms og Finnmark, vest i Finnmark, med bystatus siden 2000. Den grenser i nord mot Hasvik, Hammerfest og Loppa, i øst mot Porsanger, i sør mot Kautokeino og Karasjok, og i vest mot Kvænangen og Loppa. Alta er også navnet på tettstedet og byen, som er kommunens administrasjonssenter.
Det har vært lansert flere tolkninger av stedsnavnet Alta. Oluf Rygh satte det i forbindelse med gammelnorsk alpt («svane»). Just Qvigstad mente første leddet var det finske ala-, som i alamaa («lavland»). Jens Petter Nielsen har pekt på det samiske alda («offerplass»).
Fornminner
Helleristningene i Alta ble oppdaget i 1973 og står på UNESCOs Verdensarvliste. Dette feltet har Nord-Europas største antall helleristninger og hellemalerier laget av en jeger- og fiskerbefolkning. De eldste helleristningene er strandlinjedatert til å være ca. 7000 år gamle. Det første funnet var den såkalte Pippisteinen, som på 1950tallet ble funnet i Gjermundsby litt sør for Isnestoften. Byen er også kjent for steinalderfunnene nær fjellet Komsa, som har gitt navn til det som tidligere ble kalt Komsakulturen og som i dag kalles eldre steinalder i Finnmark.
Før 1700
Alta nevnes for første gang i skriftlige kilder i 1520, og er på det tidspunktet etter alt å dømme et distrikt bebodd av et par hundre sjøsamer som levde av jakt, fiske og husdyrhold. Området var felles skattland for Danmark-Norge, Sverige og Russland. Mot slutten av 1500-tallet var det stadige konflikter mellom Sverige og Danmark om retten til å beskatte laksefisket i Altaelva, og i 1611 anla danskekongen en festning på Årøya for å holde svenskene unna. Først ved freden i Knærød (1613) ble det slått fast at Alta og de andre fjordstrøkene nordpå tilhørte Danmark-Norge. På denne tiden hadde de første nordmennene begynt å bosette seg inne i Altafjorden, særlig på vestsiden av fjorden og på Årøya.
1700-tallet
Alta hørte til Sørvær prestegjeld, men etter hvert som fiskeriene sviktet og folketallet på kysten sank, samtidig som Alta opplevde en viss vekst, flyttet tyngdepunktet i prestegjeldet seg innover. I 1694 ble Altafjordens første kirke bygget på Årøya, men ble i 1705 flyttet til tingstedet Talvik. Alta ble nå hovedsognet. I Talvik var også handelsanlegget Alten Handel etablert noen år tidligere. Rundt år 1700 begynte den kvenske innvandringen, som følge av krig og hungersnød i Finland, til Alta for alvor. Kvenene bragte med seg både korndyrking og forbedrede elvefiskemetoder, og slo seg hovedsakelig ned ved Altaelva fra Elvebakken og opp til Øvre Alta. I 1738 flyttet amtmannen fra Vardø til Alta, og bygget Altagård som residens. Stedet var amtmannssete frem til 1815. Handelsmonopolet ble opphevet i Finmarkens amt i 1789, og det ble ganske snart opprettet handelssteder i Bossekop, Djupvik i Leirbotn, Rivarbukt, Sopnes og Komagfjord. I løpet av 1700-tallet hadde folketallet i Alta økt fra 350 til nærmere 2000. I 1801 var 54% samer, 29% nordmenn og 18% kvener.
1800-tallet
I 1826 startet det engelske selskapet Alten Copper Mines opp gruvedrift i Kåfjord. Mange gruvearbeidere kom til Kåfjord fra Finland, Sverige og gruvemiljøer i Sør-Norge som Røros og Folldal. Under gruvetiden var Kåfjord en periode det mest folkerike stedet i Finnmark. Gruvesamfunnet var en smeltedigel av forskjellige kulturer; her var det blant annet hotell, vertshus, skole, teater, store arbeiderbrakker og direktørbolig. Kåfjord kirke (1837), som ikke ble brent under krigen, bærer tydelig preg av sin engelske arkitektur fra gruvetiden. Fra 1837 var det også gruvedrift i Raipas, men i 1878 ble drifta nedlagt begge steder. Det svenskeide Altens Kobbergruber gjenopptok virksomheten i årene 1896 før de i 1908 også ga opp gruvedriften.
Utover på 1800-tallet ble pomorhandelen viktig for de ytre fjordstrøkene i Alta. Norsk fisk ble byttet mot russisk korn og forsynte kystbefolkningen i store deler av Nord-Norge. Denne handelen ble stadig viktigere frem til det var brått slutt etter den russiske revolusjon i 1917. I 1857 ble prestegjeldet delt i Alta og Talvik, og i 1862 skjedde det samme med kommunen. Kåfjord hadde da vært eget kapellsogn siden 1837. Den katolske Nordpolmisjonen hadde sitt hovedkvarter på Altagård 1856-65, og det var katolsk menighet i Alta frem til 1902. Større fremgang hadde den læstadianske vekkelsen, særlig fra 1865 og utover, og spesielt blant kvenene på Elvebakken.
Andre verdenskrig
Alta og fjorden Kåfjord er også kjent for forsøket på å senke det tyske slagskipet «Tirpitz», som lå i fjorden i 18 måneder. Skipet fikk så store skader at det måtte forlate fjorden. Skipet ble slept til Tromsø hvor det etter hvert ble senket av de allierte styrkene.
Alta ble brent ned av tyskerne høsten 1944 og den eneste bygningen i den nåværende byen Alta som ikke ble brent var Alta kirke. Kirkene i Kåfjord, Talvik, Sopnes og Kviby ble spart. Befolkningen ble evakuert sørover og ble tatt i mot av vertsfamilier i ulike deler av landet. Etter frigjøringen av Norge vendte befolkningen tilbake, noen allerede våren 1945. De som kom tilbake bodde sommeren 1945 i telt og gammer, hvor de bygde opp husene igjen på de gamle tomtene sine. Mange hus ble bygd av planker som de fant på Alta flyplass. Flyplassen var blitt bygd av tyskerne under krigen. Flystripa var blitt bygd av planker ca. 148 mm x 48 mm og 4 meter lange, men disse plankene var gjennomboret med hull for å drenere bort vann fra flystripa. Det ble spikket plugger og satt i hullene og hus ble tømret opp. Det var ulovlig å hente planker, men mer og mer forsvant fra flystripa. Man kan ennå i dag se enkelte gamle stuer som er bygd opp av disse karakteristiske gjennomborrede plankene som er tettet med treplugger.
Altasaken
Alta ble kjent for Folkeaksjonen mot utbygging av Alta-Kautokeinovassdraget, hvor omlag 800 demonstranter lenket seg fast i Stilla. Demonstrantene var miljøvernere fra hele Norge, men også fra andre land som for eksempel Danmark. Lokalbefolkningen i Alta var splittet, hvor enkelte var for utbygging og andre i mot. Enkelte mente utbygging ville tilføre Alta viktige arbeidsplasser. Mens andre som bodde langs Altaelva og var nært knyttet til elva var i mot utbygging. De fleste sportsfiskere var i mot utbygging da de fryktet konsekvensene for Altalaksen. Til tross for dette ble Altademningen bygd i Alta- Kautokeinovassdraget. Altaelva er kjent for å være en av Europas flotteste lakseelver, også etter utbyggingen.
Folkeavstemning om fylkestilhørighet
Etter at det ble klart at Troms og Finnmark skulle oppløses som ett storfylke fra 1. januar 2024, ønsket politikerne i Alta å gjennomføre en folkeavstemning for å avgjøre om kommunen skulle tilhøre Troms fylke. I mai 2022 valgte de samme politikerne å likevel ikke gjennomføre planen.
Topografi
Alta kommune omfatter grovt sett landet rundt Altafjorden. Denne fjorden har mange sidefjorder og bukter, men relativt få øyer. Fjorden avgrenses imidlertid av de to store øyene Stjernøya og Seiland, som begge bare delvis ligger innen kommunens grenser. Mellom Stjernøya og fastlandet finner vi Stjernsundet, mellom Seiland og fastlandet Vargsundet, og mellom de to øyene Rognsundet. Disse tre sundene forbinder Altafjorden med havet. Mot vest skyter den lange og smale Langfjorden inn. Lenger inn i selve Altafjorden finner vi først Isnestoften så Talvik, og lengst inne i sørvest Kåfjorden. På østsiden av fjorden ligger flere mindre fjorder. De viktigste er, regnet fra nord, Lille og Store Lerresfjord, Komagfjord, Korsfjord, Skillefjord, Leirbotn og helt i sørøst, Rafsbotn. Årøya er eneste øy av betydning inne i fjorden, og ligger mellom Skillefjord og Leirbotn, atskilt fra fastlandet av Årøysundet.Mellom Kåfjorden og Rafsbotn lengst inne i fjorden stikker landet litt ut, og her renner Altaelva ut i fjorden. Altaelva danner Altadalen og Storelvdalen, og den betydelige sideelva Eibyelva danner Eibydalen. Litt lenger øst finner vi Tverrelva, som danner Tverrelvdalen, og Transfarelva som danner Transfarelvdalen. Vest for Altadalen renner Mattiselva gjennom Mattisdalen og munner ut i Kåfjorden. Lenger ute i fjorden på vestsiden er Vassbotndalen innenfor Talvik verd å nevne. Midt i dalen ligger Storvatnet. I bunnen av Langfjorden finner vi Bognelvdalen med Bognelva, som skyter rett sørover. For øvrig munner det ut ei lita elv i bunnen av hver av de små fjordene på østsiden av Altafjorden.
De høyeste fjellene i Alta ligger på vestsida av fjorden. Aller høyest er Haldde ved Kåfjord (1149 moh.). Fjelltopper over 900 meter finnes det mange av, til og med på Seiland (1079 moh.) og Stjernøya (914 moh.). Fjellene på østsida er ikke så høye, sjelden 700 moh., og mot sørøst flater landet av inn mot Finnmarksvidda. Her ligger innsjøen Ie& 390 moh., som er delt mellom Alta, Kautokeino og Karasjok kommuner. Det aller meste av Altas 3 849 km² er fjell og vidder, 223 km² (5,7%) er skog og 20 km² (0,5%) er jordbruksareal.
Klima
Klimaet i Alta er noe midt imellom kyst- og innlandsklima. Om vinteren blir det en sjelden gang under −25 °C, og om sommeren sjelden over 25 °C. Somrene kan være uvanlig varme for steder så langt nord, og noen dager i månedsskiftet juli-august er det gjennomsnittlig varmere i Alta enn i Trondheim. Sammenliknet med andre steder lenger sør er det særlig våren som er kald og kommer sent. Middeltemperatur for januar er −8,7 °C, for juli 13,4 °C, og for hele året 1,3 °C på Alta lufthavn. Det faller 400 mm nedbør i et normalt år, altså litt over halvparten så mye som i Oslo.
Næringsliv
Tradisjonelt har dette vært et samfunn med småbrukere og skiferdrivere. Mange har livnært seg av en kombinasjon av småbruk med melkekyr og sauer, hvor mennene jobbet hjemme på gården om sommeren og i skiferfjellet om vinteren. Selfangst på Ishavet har også vært en viktig næring i Alta, og flere kjente ishavskippere kommer fra Alta, deriblant Karl Wirkola og Nils Thomassen.
Altasamfunnet preges i dag av mange selvstendig næringsdrivende og store entreprenørselskaper innen bygg og anlegg. Horisontene utvides stadig, og Equinors gassterminal på Melkøya har også tilført næringslivet arbeidsoppgaver.
Store kjøpesentre i sentrum av Alta har også ført til at byen er blitt et handelssenter i Vest-Finnmark.
Bergverk
I skiferfjellet blir skifer (altaskifer) brutt ut i store flak, og klipt til takstein. Store deler av den eldre bebyggelsen i Alta har skifer som taktekke. Alta er omgitt av store forekomster av denne bergarten, som er verdenskjent for sin hardhet, og som nå brytes ut på industialisert vis og eksporteres til hele verden.
På Stjernøya ute i Altafjorden produseres nefelinsyenitt, en bergart som brukes i glassproduksjon.
Fratzen
Fratzen er en potetrett fra Erzgebirge i Tyskland.
Alta
Grender og tettsteder
I Langfjorden finner vi Tappeluft, Langfjordbotn og Storsandnes. Videre langs vestsida av Altafjorden Isnestoften og Talvik. Langs østsida av fjorden finner vi Kviby, Storekorsnes og Nyvoll, og nord for ferjeforbindelsen Korsfjord, Komagfjord og Store og Lille Lerresfjord. Årøya må også regnes til østsida. Ute på Seiland finner vi Hakkstabben og Altneset, og på Stjernøya ligger Kvalfjord. De nevnte grendene utgjorde tidligere Talvik kommune. I fjordbunnen (tidligere Alta kommune) ligger Kåfjord, Mathisdalen, Kvenvik vest for kommunesenteret, Transfarelv, Tverrelvdalen, Rafsbotn og Russeluft i øst, og Øvre Alta og Eiby oppover i Altadalen.
Fratzen
Fratzen består av en blanding av kokte og rå, revne poteter, som er forma til flate kaker og stekt. Det er ikke tilsatt verken egg, mel, melk eller krydder. Kakene serveres alene eller med usukret tyttebærsyltetøy.
Fratzen med bare rå poteter kalles Griene Fratzn (grüne Fratzen). En annen variant av potetrett fra området hvor egg er tilsatt er klitscher.
Alta
Befolkning
Folketallet har steget jevnt de siste hundre årene, fra 4,995 i 1910 til 18 680 i 2010, en årlig vekstrate for hele perioden på 1,3 %, uten store sprang eller lange stagnasjoner. Folketallet pr. 3. kvartal 2022 er 21 158. Denne utviklingen skjuler imidlertid en dramatisk sentralisering. I tidligere Talvik kommune bor det nå under 1,200 mennesker, ned fra 3,266 ved sammenslåingen i 1964.
Kommunesenteret er Finnmarks største tettsted med innbyggere i. Det ligger innerst i Altafjorden og nederst i Altadalen, og var opprinnelig grendene Bossekop og Elvebakken, som ligger omtrent 6 km fra hverandre. Dagens Alta domineres mer og mer av det nyere Alta Sentrum som ligger mellom disse, selv om de to eldre sentrene fremdeles er viktige. I 2015 ble innbygger nr. 20 000 født i Alta.
Foruten Alta regnes Rafsbotn med innbyggere, Tverrelvdalen med  innbyggere og Amtmannsnes med  innbyggere som tettsteder. De to førstnevnte ligger omtrent 15 km fra kommunesenteret.
Politikk
Alta har tradisjonelt vært en bastion for venstresida i politikken, og har siden krigen stort sett hatt ordfører fra Arbeiderpartiet. Ved valget 2011 oppnådde en koalisjon bestående av Høyre, Fremskrittspartiet, Kystpartiet og Venstre en samlet oppslutning på 56% og 21 av 35 kommunestyrerepresentanter. Valgresultatet ble delvis forklart med motstand mot bompengefinansiering av E6 gjennom Alta. Som følge av at Høyre ble største parti på den borgerlige siden ble Laila Davidsen valgt som ordfører for Alta kommune. Etter valget i 2015 oppnådde den venstre blokka bestående av Sosialistisk Venstreparti, Arbeiderpartiet, Senterpartiet, Miljøpartiet de Grønne og Kristelig Folkeparti flertall i kommunestyret med 18 representanter mot den borgerlige blokkas 17 representanter. Like etter de innledende forhandlingene valgte Senterpartiets ene representant å bryte med den venstre blokka og gikk over til den borgerlige siden. Som følge av dette tippet flertallet i favør av de borgerlige partiene. På dagen da det nye kommunestyret skulle konstituere seg, valgte en representant fra Frp å opptre som uavhengig representant. Vedkommende valgte å støtte venstreblokkas ordførerkandidat, Monica Nielsen. Som følge av dette tippet flertallet i favør av venstresiden igjen. Arbeiderpartiets Monica Nielsen ble følgelig valgt til ordfører i Alta kommune.
Utdanning og forskning
Alta er det største utdanningssenteret i Finnmark. Siden 1973 har byen hatt høgskolestudier først gjennom Alta lærerhøgskole og Finnmark distriktshøgskole (fra 1981) og Høgskolen i Finnmark (fra 1994 - en fusjonert høgskole av de to foregående sammen med Finnmark sykepleierhøgskole i Hammerfest). Høgskolen i Finnmark har bestått av rundt 2000 studenter og ca 260 ansatte og har levert mellom 60 og 70 forskjellige studier innen pedagogsike fag (lærer og førskolelærer og pedagogikk for videregående), økonomifag, reiselivsfag, sosialfag (barnevern og sosionom), naturfag, idrettsfag, helsefag(sykepleie, Hammerfest), musikk og drama, media og film m.m. Fra og med 1. august 2013 er høgskolen slått sammen med Universitetet i Tromsø til UiT - Norges arktiske universitet. Alta er således å regne i rekken av universitetsbyer i Norge og er vertskommune for det nyeetablerte Finnmarksfakultetet i tillegg til de øvrige utdanningstilbudene UiT -Norges arktiske universitet har i byen.
Norut Alta I Alta finner man også et eget datterselskap av forskningsselskapet Norut. Norut Alta har 18 ansatte. Inkludert i forskerstaben er fem forskere med doktorgrad, tre doktorgradsstipendiater og en professor II.
Instituttet ble etablert i sin nåværende form i 2003 ved en sammenslåing av Norsk institutt for by- og regionforskning avdeling Nord-Norge og Norut Finnmark (tidligere Finnmarksforskning).
Alta videregående skole er Finnmarks største videregående skole.
Peter Pavels Aabel
Peter Pavels Aabel (født 19. desember 1795 på Jostedal prestegård i Sogn, død 3. juli 1869) var en norsk prest og skolemann. Han opprettet den første høyere almueskolen i Norge, i Land i Innlandet.
Alta
Forsvaret
Altagård ble opprinnelig bygget som amtmannsbolig i 1740 og senere brukt som sykehus. Fra 1856 ble det tatt i bruk som katolsk kirke, og forsvaret overtok bygget i ca. 1900. Idag eies bygget av Alta kommune, og er tatt i bruk som kontor.
Peter Pavels Aabel
Bakgrunn
Peter Pavels Aabel var sønn av sogneprest i Jostedal Ole Aabel (død 1852) og Christine Margarete Pavels. Han gikk på skole i Bergen, ble student i 1816 og cand. theol. i 1821.
Prest, ordfører
Han ble i 1822 sogneprest i Jostedalen. Året etter ble han forflyttet til Sogndal, og ble i 1829 også prost i Sogn. I 1833 ble han forflyttet til Land, hvor han opprettet den første høyere almueskolen i Norge. Han var også ordfører i Nordre Land 1837-39. I 1853 ble han prost i Valdres.
Han utga noen skrifter om opplysningssaken, om skolevesenet og om måteholdssaken. Ellers skrev han i Theologisk Tidsskrift, Morgenbladet, Granskeren og Christiania-Posten.
Sommeren 1819 reiste han sammen med Johannes Flintoe og fetteren Gerhard Munthe på deres kjente tur over Hallingdal og Aurlandsdalen til Sogn.
Familie
I 1822 ble Aabel gift med Margareta Leigh, og var far til legen og dikteren Morten Andreas Leigh Aabel og teologen Oluf Andreas Aabel. Gjennom sin datter, Christine Margrethe Aabel sitt ekteskap med distriktslege i Østerdalen, Christopher Pavels Munthe, var Peter Pavels Aabel morfar til bl.a. maleren Gerhard Munthe, forfatteren og læreren Margrethe Munthe, offiseren og militærhistorikeren Carl Oscar Munthe, samt ingeniøren og slektsforskeren Hartvig Andreas Munthe. Hans oldebarn, Peter Pavels Aabel, bedre kjent som Per Aabel, hadde samme navn som ham.
Alta
Vennskapsbyer
Altas vennskapsbyer er:
Balbir Singh (født 1924)
Balbir Singh sr. (født 10. oktober 1924 i Haripur Khalsa i Punjab i Britisk India, død 25. mai 2020 i Mohali) var en indisk landhockeyspiller som deltok i flere olympiske leker, 1948 i London, 1952 i Helsingfors, 1956 i Melbourne.
Singh ble olympisk mester i landhockey under OL 1948 i London. Han var med på det indiske laget som vant landhockeyturneringen. Det var 13 lag med i turneringen og India vant sine tre kamper i gruppespillet med sammenlagt 19-1. I semifinalen slo de Nederland 2-1 og i finalen Storbritannia 4-0.
Fire år senere, under OL 1952 i Helsingfors, vant han sin andre olympiske gullmedalje i landhockey. India vant semifinalen 3-1 over Storbritannia og i finalen beseiret de Nederland 6-1.
Singh vant sin tredje olympiske gullmedalje under sommer-OL 1956 i Melbourne. Etter å ha vunnet semifinalen 1-0 over Tyskland vant India finalen over Pakistan 1-0.
Han ble hedret med den indiske offisielle sivile utmerkelse Padma Shri for sin innsats.
Knarrlagsund
Knarrlagsund eller Knarrlaget er en tettbebyggelse i Hitra kommune i Trøndelag. Stedet ligger sør på Ulvøya, og har bruforbindelse over Knarrlagsundet sørover til Fjellværøya.
På Ulvøya ligger verdens største lakseslakteri målt etter slaktevolum, eid av Marine Harvest.
Algerie under Sommer-OL 1992
Algerie under Sommer-OL 1992. Trettifem sportsutøvere fra Algerie deltok i sju sporter under Sommer-OL 1992 i Barcelona. Det var sjuende gang Algerie deltok i et sommer-OL. De kom på delt 34.-plass med en gull- og en bronsemedalje. Hassiba Boulmerka, som vant 1500 meter for damer, ble landets første olympiske mester.
Shrek
Shrek er en amerikansk dataanimert film fra 2001 basert på William Steigs eventyr med samme navn fra 1990.
Navnet «Shrek» har sin opprinnelse i det tyske ordet Schreck, som også brukes på jiddisch (שרעק), og er kognat med ordet skrekk på norsk.
I den engelske originalen har Mike Myers stemmen som et stort, grønt troll med navnet «Shrek», mens Cameron Diaz har stemmen som «prinsesse Fiona», Eddie Murphy som det geskjeftige snakkende eselet og John Lithgow som den slemme dvergen «grev Farquaad».
Stemmen til «Shrek» ble opprinnelig innspilt av Chris Farley. Etter hans død overtok Mike Myers hans rolle. Etter at Myers var ferdig med å spille inn alle replikkene for rollen sin og filmproduksjonen var godt i gang, ba Myers om å få lov til å spille inn alle replikkene på nytt med skotsk aksent, lik den hans mor brukte når hun leste for ham på sengen.
Filmen ble laget for å være av interesse for et voksent publikum, med mange voksen-orienterte vitser og temaer, men med en enkel historie og humor som skulle appellere til barn. Det ble brukt lett gjenkjennelig popmusikk, og filmmusikken inkluderer musikk av Smash Mouth, The Proclaimers, Jason Wade, Baha Men, og Rufus Wainwright.
Filmen ble ekstremt suksessfull og hjalp til å etablere DreamWorks som en sterk konkurrent til Walt Disney Pictures innen animasjon, og da spesielt dataanimasjon. Derfor har DreamWorks brukt «Shrek» som sin maskott for animerte produksjoner.
Den ble etterfulgt av Shrek 2.
Handling
Historien handler om trollet «Shrek» som blir tvunget av «grev Farquaad» til å redde prinsesse «Fiona» fra en drage, slik at «Farquaad» kan gifte seg med henne. På veien blir «Shrek» venn med et snakkende esel og blir forelsket i «Fiona».
Filmen inneholder parodier på mange kjente eventyr og klassiske Disney-filmer, og til og med The Matrix. «Grev Farquaads» ansikt er lik Disneys direktør Michael Eisner, som i 1994 ga sparken til nåværende direktør i DreamWorks, Jeffrey Katzenberg.
Omsetning
Filmen ble en stor suksess og spilte inn mer enn 455 millioner USD på kinoer verden over. Premierehelgen spilte den i USA inn 42,1 millioner USD (112 mill. USD i løpet av to helger), og kunne da kun se seg slått av rekorden til Toy Story 2 fra 1999.
I Norge ble det solgt 53 182 billetter i premierehelgen.
DVD-utgivelse
I løpet av tre dager var omsetningen i USA 110 millioner USD, som tilsier 2,5 millioner solgte DVD-plater.
DVD-platen inneholder blant annet eget karaokeprogram med filmmusikken.
Priser
Shrek mottok mange priser og nominasjoner, bl.a. for beste DVD-utgivelse, beste filmmusikk, beste manus etc. Den største prisen var Oscar for beste animasjonsfilm (2002). I Norge ble filmen nominert til Amanda for årets utenlandske spillefilm.
Scenen
Scenemusikalen Shrek The Musical har tatt utgangspunkt i filmen. Den hadde premiere på Broadway desember 2008.
Ansnes
Ansnes er et tettsted i Hitra kommune med vel 200 innbyggere og ligger nordøst på Hitra. Stedet var lenge kjent for sin lokale næringsmiddelindustri med Hitramat i spissen. Hitramat har flyttet til et nytt industrilokale på Kuøya som ble etablert da Fjellværøyforbindelsen til Fjellværøya ble åpnet i 1992. Hitra Herregård, som kanskje er best kjent under sitt gamle navn Hitra pensjonat, var lenge kommunens eneste overnattingssted.
AFC North
American Football Conference – Northern Division eller AFC North er en av fire divisjoner i American Football Conference (AFC) i National Football League (NFL). Divisjonen ble stiftet etter omorganiseringen i, da ligaen utvidet til 32 lag.
AFC North har fire lag: Baltimore Ravens, Cincinnati Bengals, Cleveland Browns, og Pittsburgh Steelers. De originale fire lagene i AFC Central var Browns, Bengals, Steelers og Houston Oilers (nå Tennessee Titans).
AFC North er den eneste divisjonen i AFC som ikke har et oppstartslag fra American Football League. Cincinnati Bengals ble med i AFL i 1968 (Steelers og Browns ble med i AFC i 1970), men Bengals ble bare med i AFL med løftet om at de skulle bli med i NFL etter sammenslåingen i 1970, da Paul Brown ikke støttet AFL.
Tre av lagene har nære historiske tilknytninger; Bengals og Browns ble begge grunnlagt av Paul Brown, mens Ravens og byen Cleveland har et unikt forhold. Bare Steelers, som er eldre enn det originale Browns, har ingen direkte historie med Paul Brown.
1970-tallet
AFC Central ble opprettet da Browns og Steelers flyttet til AFC i 1970, og slo seg sammen emd Houston Oilers (fra AFLs East Division) og Cincinnati Bengals (fra AFLs West Division) i den nye divisjonen.
Selv om Bengals vant den første divisjonstittelen i 1970 dominerte Steelers divisjonen for mesteparten av 70-tallet. Steelers vant også Super Bowl fire ganger i det tiåret, som også var lagets første ligatitler.
1980-tallet
I 1980 brøt Cleveland Browns Steelers sin seks år lange seiersrekke som divisjonsmestere, men de kom seg ikke forbi divisjonsrunden i sluttspillet hvor de tapte mot Oakland Raiders på grunn av Red Right 88. Bengals var det eneste laget fra AFC Central som nådde Super Bowl i løpet av tiåret, i Super Bowl XVI og Super Bowl XXIII. Begge gangene tapte de mot San Francisco 49ers.
1990-tallet
Steelers begynte igjen å dominere divisjonen i 1992. De vant fem divisjonstitler på seks år, og spilte i Super Bowl XXX, hvor de tapte mot Dallas Cowboys.
I 1992 var Oilers involvert i en av de mest kjente sluttspillkampene i NFLs historie. Kampen, som nå er kjent som "The Comeback", så Oilers tape en ledelse på 32 poeng til Buffalo Bills, før de tapte på ekstraomganger 41-38, som var en NFL-rekord for største comeback i nesten 30 år.
I 1995 ble Jacksonville Jaguars med i ligaen og ble plassert i AFC Central. Det var første gang divisjonen hadde blitt endret siden den ble introdusert, og var det andre laget fra sørlige USA i divisjonen. I 1996 flyttet Browns til Baltimore og endret navn til Baltimore Ravens. I 1997 flyttet Oilers til Tennessee, men forble i divisjonen (laget skiftet navn til Titans i 1999). Da Browns returnerte til NFL i 1999 ble AFC Central endret igjen. Divisjonen hadde seks lag mellom og, og var den eneste divisjonen til å ha så mange lag siden sammenslåingen.
Bortsett fra Pittsburgh i Super Bowl XXX var det kun Titans som nådde Super Bowl for divisjonen, i Super Bowl XXXIV, som endte 1 yard fra å bli den første Super Bowl til å gå til ekstraomganger. På veien til Super Bowl fikk laget hevn på Bills syv år etter at Bills slo dem i Wild Card-runden ved å vinne 22-16 i en kamp som senere ble kjent som Music City Miracle.
2000-tallet
Tiåret begynte med at Ravens vant Super Bowl XXXV. Lagets forsvar, ledet av linebacker Ray Lewis har blitt kalt et av de beste forsvarene noensinne.
Siden omorganiseringen har Steelers vunnet divisjonstittelen syv ganger, mens Ravens og Bengals har vunnet fire ganger hver. Steelers har vunnet alle divisjonskampene to ganger, i 2002 og 2008 (7 av 7 seiere hver ganger, etter å ha slått Browns i AFC Wild Card Game i 2002 og Ravens i AFC Championship i 2008), og Ravens og Bengals har slått alle divisjonsrivalene en gang hver, Bengals i 2009 og Ravens i 2011. Steelers har nådd sluttspillet ti ganger, Ravens åtte ganger, Bengals syv ganger, og Browns to ganger.
I 2008 ble Steelers det første laget som vant divisjonstittelen for andre gang siden omorganiseringen i 2002. Laget vant Super Bowl XLIII samme sesongen, som ble deres andre Super Bowl-seier på fire år, og satte rekorden for totalt antall seiere i NFL, med seks.
I 2009 vant Cincinnati Bengals alle seks kampene mot divisjonsrivalene. Deres første tre kamper mot AFC North kom i uke 3 til 5, da de slo henholdsvis Steelers, Browns og Ravens, alle med tre poeng, som gav Bengals kallenavnet "Cardiac Cats". Cincinnati vant sin første divisjonstittel siden '05 da de vant mot Kansas City Chiefs 17-10 i uke 16. I sluttspillet tapte Bengals mot New York Jets på hjemmebane 24-14.
Baltimore avsluttet sin sesong med tre av fire seiere, og endte sesongen 9-7 og gikk inn i sluttspillet som sjette seed. I den første runden slo de New England Patriots på bortebane 33-14. I divisjonsrunden tapte de mo Indianapolis Colts 20-3, som slo Jets uken etter for conference-tittelen.
2010-tallet
Ravens vant divisjonen i 2011 og 2012, og vant Super Bowl XLVII mot San Francisco 49ers den 3. februar 2013 i New Orleans. Det var lagets andre Super Bowl-tittel. Per 2012 er Steelers det mest vellykkede laget i AFC North med et totalresultat på 599–547–21, med Browns på tredjeplass med 510–441–13, mens Ravens ligger på tredjeplass (til tross for at de ikke var et offisielt lag før i 1996) med 164–128–1. bengals er det eneste laget i divisjonen som har et negativt totalresultat, med 310–396–2.
I 2015 ble Bengals det første laget i AFC North (Central) som startet sesongen 8–0, før de avsluttet sesongen 12–4 og vant divisjonen for andre gang på tre år. Cincinnati vant divisjonstittelen i uke 16 da Steelers tapte 4–10 i Baltimore. Bengals sin quarterback Andy Dalton hadde den beste sesongen i sin fem år lange karriere frem til han knakk tommelen den 13. desember mot Pittsburgh, som kostet ham resten av sesongen. I sluttspillet tapte Cincinnati (med A.J. McCarron som quarterback) i en omkamp mot Steelers, 18–16, i de siste minuttene. Pittsburgh gikk videre til divisjonsrunden hvor de tapte mot Peyton Mannings Denver Broncos, som gikk videre til å vinne Super Bowl.
Steelers vant divisjonstittelen i 2016 etter å ha slått Ravens 31–27 på 1. juledag. Etter å ha slått Miami og Kansas City i sluttspillet, tapte de mot New England Patriots i AFC Championship Game.
Ravens vant divisjonen i uke 15 av 2019-sesongen etter en 42–21 seier over NY Jets. Som første seed tapte Ravens på hjemmebane mot Tennessee Titans i divisjonsrunden.
2020-tallet
Steelers sikret divisjonstittelen i 2020. Ravens og Browns nådde også sluttspillet som henholdsvis femte og sjette seed. Dette var Browns' første tur til sluttspillet siden 2002. I wildcardrunden vant Browns 48–37 over Steelers, og Ravens fikk revansj over Tennessee Titans med en 20–13 seier. Både Ravens og Browns tapte derimot i divisjonsrunden, henholdsvis 17–3 mot Buffalo Bills og 22–17 mot Kansas City Chiefs.
I 2021 vant Cincinnati Bengals divisjonen for første gang siden 2015. Steelers vant en plass i sluttspillet helt i slutten av seriespillet, men tapte mot Kansas City Chiefs i wildcardrunden. Bengals slo Las Vegas Raiderss 26–19 i wildcardrunden, Titans 19–16 i Tennessee, og Chiefs 27–24 i Kansas City på veien til Super Bowl LVI. Sesongen endte med et 23–20 tap mot Los Angeles Rams.
Divisjonslag
Mus over år for å se divisjonsmester eller Super Bowl-laget.
Divisjonsmestere
+ En spillerstreik i 1982 reduserte seriespillet til 9 kamper. Ligaen brukte derfor en "Super Bowl Tournament" med 16 lag det ene året. Divisjonsstillinger ble ikke anerkjent (selv om hver divisjon endte opp med å sende minst ett lag til sluttspillet); Cincinnati hadde det beste resultatet i divisjonen.
++ Ettersom kampen i uke 17 mot Buffalo Bills ble kansellert spilte Bengals offisielt 16 kamper i 2022-sesongen.
Wildcards
+ En spillerstreik i 1982 reduserte seriespillet til 9 kamper, så ligaen brukte en spesiell turnering i sluttspillet med 16 lag.
++ Tap mot et annet lag i AFC Central/AFC North.
Totale sluttspilldeltakelser mens i AFL/AFC East
Ved slutten av 2022-sesongen
Samboerskap
Samboerskap er ugift samliv i ekteskapslignende former mellom to myndige personer. Det er i dag ingen generell definisjon i det norske lovverket av hva en «samboer» er, men for arv/uskifte er dette nå definert i arveloven § 28a på følgende måte: «Med sambuarskap i lova her reknar ein at to personar over 18 år, som korkje er gift, registrert partner eller sambuar med andre, lever saman i eit ekteskapsliknande forhold.»
Blant personer mellom 16 og 79 år i Norge lever 67 prosent i samliv, dvs. to av tre. Av disse lever hvert fjerde par som samboere og tre av fire par som gifte. (pr. 2011). Blant alle, om man lever i samliv eller ikke, er samboerandelen på 18 prosent og ekteskap utgjør 49 prosent.
Begrepet «samboer» ble introdusert i norsk språk på slutten av 1970-tallet, og fortrengte andre benevnelser som «samvittighetsekteskap», «avtalt samliv» «papirløse ekteskap» og «samliv uten vigsel» på begynnelsen av 1980-tallet. Ordet samboerforhold kom senere, mens begrepet samboerskap først ble vanlig på 1990-tallet.
Historie
Samboerskap (tidligere konkubinat eller papirløst ekteskap) var ikke tillatt i Norge frem til 1972, da den såkalte konkubinatparagrafen, straffeloven § 379, ble opphevet. Samboerskap var derfor forholdsvis uvanlig i Norge frem til ca. 1970 og ble kun praktisert av meget liberale mennesker, gjerne i kunstnermiljøer. De som levde i samboerskap gjorde dette gjennom hele livet. De var også ofte i uttalt opprør mot kirke og konservative verdier.
Under og etter ungdomsopprørene i 1968 (også blant annet hippikulturen) ble det en økning i samboerskap blant unge. Den vanligste betegnelsen var "papirløst ekteskap" (eldste treff i Aftenspostens arkiv i 1971) mens "samboerskap" ble en mer vanlig betegnelse senere (eldste treff i samme arkiv i 1983). I begynnelsen ble det oppfattet (og var nok ofte ment) som et opprør mot konservative verdier. Argumentasjonen var gjerne at kjærligheten mellom to mennesker kun angikk de to og ikke angikk kirke, offentlige myndigheter og andre institusjoner (derav "papirløst"). Samboerskap ble også ofte omtalt som "prøveekteskap" noe som var forholdsvis beskrivende da de fleste samboere i motsetning til tidligere valgte å gifte seg etter noen år eller om de fikk barn.
Etter 1980 ble det vanligere å velge samboerskap som samlivsform. Andelen samboere har gradvis økt fra 1980-tallet. I perioden 1993-95 var 20 prosent av samlivene et samboerskap, mens tallet i 2011 var på 26 prosent.
Av de yngre samlivene, personer mellom 20-24 år, er andelen samboerskap uendret fra 1980-tallet, mens det har skjedd en økning særlig for dem mellom 30-50 år. Samtidig med at samboerskapet ble mer vanlig var det flere samboere som ønsket seg de samme rettigheter (og plikter) som de gifte. Lovverk og samfunnet forøvrig har derfor gradvis tilpasset seg samboerskapet som samlivsform, ved f.eks. familierabatter hos flyselskaper og mulighet for å forsikre samboere.
Definisjon av samboere
Inngangen og utgangen av et ekteskap er klart definert. Slik er det ikke for samboerskap. Ofte kan også de samboende selv være uenige om når samboerskapet egentlig startet (f.eks. når overnattingene fikk en viss hyppighet, når «tannbørsten flyttet inn», når innflytteren fikk eget klesskap eller når innflytteren sa opp/solgte sin egen bolig). Definisjonen av et samboerskap har endret seg over tid, f.eks. vil noen fortsatt omtale seg som samboere når de på grunn av studier eller arbeid må bo på forskjellig sted mens andre ikke vil lenger betegne dette som samboerskap. Uenigheten av hva som skal anses å være et samboerskap gjør det vanskelig å forske på samboerskap, tallfeste antall samboere, og å gi rettigheter og plikter til samboende.
Peter Andreas Morell
Peter Andreas Morell (1868–1948, født Amundsen) var en norsk gårdbruker og politiker (H). Han var Norges sosialminister fra 1926 til 1928.
Samboerskap
Definisjon av samboere
Det er en del institusjoner som har behov for å definere om et par skal regnes som samboere eller ikke. Dette gjelder f.eks. offentlige institusjoner, bobestyrere, forsikringsselskaper og private firmaer med familierabatter o.l. Disse institusjonene bruker gjerne et eller flere av følgende tre kriterier:
Avraham Hirschson
Hirschson var medlem av det israelske Knesset mellom 1981 og 1984, og igjen fra 1992 til 2009. Han har også sittet som kommunikasjonsminister, finansminister og minister for turisme. Fra 1970 til 1992 var Hirschson generalsekretær for National Youth League. Han har vært leder av National Histadrut siden 1995 og leder av National Health Fund siden 1996. Han var medlem av det politiske partiet Likud. Hirschson trakk seg fra politikken etter påstander om korrupsjon.
Peter Andreas Morell
Morell var ordfører i Aker kommune 1902–1907 og 1911–1916. Han ble valgt inn på Stortinget på varaplass mellom 1903 og 1912, og møtte store deler av perioden mellom 1904 og 1906. Han fikk fast stortingsplass i 1919, og satt frem til 1927. I perioden 1923 til 1926 ledet han Stortingets sosialkomité. Morell var sosialminister i Ivar Lykkes regjering fra 1926 til 1928.
Samboerskap
Definisjon av samboere
Dette regnes normalt som oppfylt hvis man er registrert med samme adresse i folkeregisteret. Ifølge dette kriteriet vil man ikke lenger være samboere hvis man for en periode bor (og er registrert) på forskjellige adresser. Dette er et viktig skille fra ekteskapet ved at bostedsadresse for ektefeller ikke påvirker status som gift.
Peter Andreas Morell
Peter Andreas Morell fikk en rekke utmerkelser og ordner. Blant disse var 7. juni-medaljen, Kongens fortjenstmedalje i gull, Kong Haakon VIIs jubileumsmedalje og storkorset av Dannebrogordenen.
Ettermæle
Morellbakken skole på Grefsen ble i 2012 navngitt skolen etter Morell.
Samboerskap
Definisjon av samboere
Med ekteskapslignende forhold tenker man gjerne på at man bruker en viss tid sammen, at man støtter hverandre økonomisk og at man har et seksualliv av en viss hyppighet. Nå er det imidlertid stor variasjon på hvordan dette praktiseres selv blant gifte og en vurdering/bevisføring av dette i en konfliktsituasjon egner seg lite for rettsvurderinger. I praksis forenkler man derfor dette kravet til å si at dette er tilfredsstilt hvis de lovlig kunne ha giftet seg. Dermed utelukkes f.eks. bror og søster eller et par hvor den ene fortsatt er gift fra å bli oppfattet som samboere.
Jérôme Louis Rakotomalala
Jérôme Louis Rakotomalala (født 15. juli 1914 i Sainte-Marie på Madagaskar, død 1. november 1975 i Tananarive) var erkebiskop av Tananarive 1960–1975. Han deltok på Annet Vatikankonsil 1962–1965.
Samboerskap
Økonomisk hovedregel
Hovedregelen for et samboerforhold er at hver av partene eier det de selv bringer inn i samlivet fullt ut. All arbeidsinntekt og gaver blir den enkelte samboers eneeie. Det samboerne anskaffer/mottar sammen, eies i sameie mellom partene og reguleres av Sameieloven. Samboerne har ikke gjensidig underholdsplikt med mindre de selv avtaler dette.
Jérôme Louis Rakotomalala
Han ble kreert til kardinal av pave Paul VI i 1969.
Samboerskap
Samboerkontrakt
Nyere undersøkelser viser at kun 15-20 % av samboere har en formell samboerkontrakt. I tillegg er det kun 13 % av samboerne som har testament. Det økonomiske oppgjøret etter et samboerforhold kan føre til konflikter med vanskelig bevisførsel dersom partene ikke har inngått avtale om hvem som eier hva og hvordan gjenstandene og gjelden skal fordeles ved et brudd.
Jérôme Louis Rakotomalala
Episkopalgenealogi
Hans episkopalgenealogi er:
Samboerskap
Samboerkontrakt
Husstandsfellesskapsloven regulerer i en viss grad hva som skal skje med sameiernes bolig dersom samboerskapet oppløses.
Dødsfall og arv
Mens en gjenlevende ektefelle automatisk arver den førstavdøde ektefellen, arver ikke samboere hverandre med mindre dette er særskilt avtalt med et gyldig testament.
Den 1. juli 2009 ble arveloven kapittel III A satt i kraft, noe som medførte viktige endringer for samboeres rettigheter ved dødsfall hvis de har, har hatt eller venter barn med hverandre ved dødsfallet. Slike samboere får en automatisk rett til fire ganger folketrygdens grunnbeløp og overfor øvrige arvinger (med unntak av særkullsbarn) er slike samboere gitt rett til å sitte i uskiftet bo med felles bolig, innbo, bil og felles fritidseiendom.
Andre juridiske forhold
Reglene om samboerskap har utviklet seg gjennom praksis og lovgivning de siste 25 år, og både folketrygdloven og skattelovene har egne bestemmelser om samboerskap.
Samboende med felles barn har en del begunstigelser som avgiftsfritak ved den enes død og lik rett som gifte ved pensjon og trygderettigheter etter folketrygdloven.
Vennebyen
Vennebyen er en norsk animasjonserie for barn som gikk på TV 2 i 2010. Historien er skapt av politimannen Carl Christian Hamre (født 1974). Historiene er inspirert av barns fasinasjon av utrykningsetatene og handler om de tre rollefigurene i utrykningstjenesten i «Vennebyen», apen «Apa» i politiet, elefanten «Elfie» i brannvesenet og bjørnen «Ted» i ambulansetjenesten. De første barnebøkene om Venneby-universet (Brann i Vennebyen kafé, Forsvunnet i Venneskogen og Redningsaksjon på Venneelven) ble utgitt høsten 2006. I januar 2010 var det premiere i de skandinaviske landene på TV-serien. Vennebyen fokuserer på grunnleggende verdier som vennskap, samarbeid og toleranse. I tillegg er læring om de tre nødetatene og deres verdier viktig del av innholdet.
Vennebyen er laget som 3D-animasjon med figurer og miljøer framstilt i en enkel, fargerik og konvensjonell stil kjent fra liknende småbarnsunderholdning tilpasset et internasjonalt familiemarked. Serien er en av de mest påkostede Barne-TV-seriene som er produsert i Norge. Vennebyen er oversatt til 26 språk og solgt til mer enn 180 land. I England har den navnet «City of Friends». I Norge blir den sendt på TV 2. Den blir også sendt på barnekanalene Cartoon Network og Boomerang.
Det er produsert en stor mengde kommersielle spinoff-produkter med figurene fra serien.